****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

 **ĀRKĀRTAS SĒDES PROTOKOLS**

Daugavpilī

2021.gada 15.aprīlī Nr.15

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 16:00

SĒDI ATKLĀJ plkst. 16.00

SĒDES DARBA KĀRTĪBA:

1. Par ieguldījumu sabiedrības ar ierobežotu atbildību “Daugavpils Olimpiskais centrs” pamatkapitālā un apropriācijas pārdali starp pilsētas domes pamatbudžeta programmām.

2. [Par atbalstu profesionālās izglītības iestāžu attīstībai Daugavpilī.](file:///%5C%5CFS-Primary%5CUser%20Folders%5CSRimcane%5CDesktop%5C02_Par_atbalstu_prof_izgl_attistibai_Daugavpili.pdf)

3. Par atbalstu Daugavpils tehnikuma un Daugavpils Tirdzniecības profesionālās vidusskolas saglabāšanai.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 15 Domes deputāti – A.Broks, J.Dukšinskis, R.Eigims, A.Elksniņš,

 A.Gržibovskis, L.Jankovska, R.Joksts, I.Kokina,

 V.Kononovs, N.Kožanova, M.Lavrenovs,

 J.Lāčplēsis, I.Prelatovs, H.Soldatjonoka,

 A.Zdanovskis

SĒDĒ PIEDALĀS - pašvaldības administrācijas darbinieki:

 S.Šņepste, R.Golovans, I.Limbēna, J.Oļenovs, L.Korsaka, G.Ločmele,

 A.Jemeļjanovs, I.Šalkovskis

 SIA “Daugavpils olimpiskais centrs” valdes loceklis V.Šteinbergs

 “Daugavpils tehnikums” direktora vietnieki- I.Ivanovs, O.Kartašovs.

 “Daugavpils Tirdzniecības skola” direktors J.Kuklis

SĒDI PROTOKOLĒ - Domes protokolu lietvedības pārzine S.Rimicāne

**1.§ (208)**

**Par ieguldījumu sabiedrības ar ierobežotu atbildību “Daugavpils**

**Olimpiskais centrs” pamatkapitālā un apropriācijas pārdali starp**

**pilsētas domes pamatbudžeta programmām**

**J.Oļenovs, J.Dukšinskis, I.Prelatovs**

Deputāts V.Kononovs nepiedalās balsojumā.

Pamatojoties uz likuma “Par pašvaldībām” 14.panta pirmās daļas 1.punktu, 21.panta pirmās daļas 2.punktu, likuma „Par pašvaldību budžetiem” 30.pantu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, Komerclikuma 197.panta pirmās daļas 1.punktu, nolūkā nodrošināt Daugavpils pilsētas domei daļēji piederošās kapitālsabiedrības SIA „Daugavpils Olimpiskais centrs” infrastruktūras attīstību, ņemot vērā Daugavpils pilsētas domes Finanšu komitejas 2021.gada 15.aprīļa sēdes atzinumu, atklāti balsojot: PAR – 12 (A.Broks, J.Dukšinskis, R.Eigims, A.Elksniņš, L.Jankovska, R.Joksts, I.Kokina, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 2(A.Gržibovskis, N.Kožanova,), **Daugavpils pilsētas dome nolemj:**

1.Veikt ieguldījumu sabiedrības ar ierobežotu atbildību „Daugavpils Olimpiskais centrs” (vienotais reģistrācijas Nr.40003244634, juridiskā adrese: Raiņa iela 31, Daugavpils) pamatkapitālā 221 094 EUR (divi simti divdesmit viens tūkstotis deviņdesmit četri *euro* 00 centi) apmērā “Futbola laukuma žoga pārnešanas un tribīņu novietošanas Stadionā ielā 1, Daugavpilī” projekta realizācijai.

2.Uzdot sabiedrībai ar ierobežotu atbildību „Daugavpils Olimpiskais centrs”:

* 1. nekavējoties sasaukt dalībnieku sapulci;
	2. iesniegt dalībnieku sapulcei pamatkapitāla palielināšanas noteikumus un statūtu grozījumus.

3.Veikt apropriācijas pārdali starp Daugavpils pilsētas domes (reģ.Nr.90000077325 juridiskā adrese: K.Valdemāra iela 1, Daugavpils) pamatbudžeta programmām:

3.1. Samazināt apropriāciju pamatbudžeta programmā “Investīciju projekti (izņemot ES un citu finanšu instrumentu finansētie projekti) par 221 094 EUR (divi simti divdesmit viens tūkstotis deviņdesmit četri *euro* 00 centi)saskaņā ar 1.pielikumu;

3.2.Palielināt apropriāciju pamatbudžeta programmā „Akcijas un cita līdzdalība komersantu pašu kapitālā” 221 094 EUR (divi simti divdesmit viens tūkstotis deviņdesmit četri *euro* 00 centi) saskaņā ar 2.pielikumu.

Pielikumā: 1. Daugavpils pilsētas domes pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes grozījumi 2021.gadam.

2. Daugavpils pilsētas domes pamatbudžeta programmas „Akcijas un cita līdzdalība komersantu pašu kapitālā” ieņēmumu un izdevumu tāmes grozījumi 2021.gadam.

**2.§ (209)**

**Par atbalstu profesionālās izglītības iestāžu attīstībai Daugavpilī**

**A.Broks, A.Elksniņš, V.Kononovs, I.Kokina, L.Jankovska, J.Lāčplēsis, J.Dukšinskis, I.Prelatovs**

A.Elksniņš jautā, vai tiks parādīts viss ieraksts par tikšanos ar Izglītības un zinātnes ministrijas ministri?

I.Prelatovs skaidro, ka tehnisku iemeslu dēļ tas nav iespējams.

A.Broks lūdz labot lēmuma projekta preambulā “21.punkta” ar “15.punkta”, un veikt korekcijas lēmuma projekta 2.punktā: “Aicināt IZM nodrošināt šobrīd akreditēto uz maksimāli iespējamo akreditācijas termiņu izglītības programmu “Autotransports” un “Inženiertehnika, mehānika un mašīnbūves tehnoloģija” realizāciju Varšavas ielas 23, 21A mācību un darbnīcu ēkās šobrīd esošajiem 124 audzēkņiem. Organizēt abu izglītības programmu īstenošanas Daugavpils Tehnikumā (turpmāk - DT) un Daugavpils Būvniecības tehnikumā, kvalitatīvo izvērtēšanu kopā ar nozares pārstāvju ekspertiem programmu turpmākās īstenošanas un attīstības kontekstā.”.

A.Elksniņš jautā, kādus dokumentus un lēmumus Daugavpils pilsētas dome ir pieņēmusi pēc 26.03.2021. tikšanās ar Izglītības un zinātnes ministrijas ministri?

A.Broks atbild.

A.Elksniņš jautā, vai Daugavpils pilsētas domes priekšsēdētājs, Daugavpils pilsētas domes Izglītības un kultūras jautājumu komiteja un J.Dukšinskis ir pieņēmuši kādus lēmumus saistībā ar tehnikumu reformu un nosūtījuši Izglītības un zinātnes ministrijai?

A.Broks atbild.

A.Elksniņš jautā, vai, jūsuprāt, Izglītības un zinātnes ministrijas ministre I.Šuplinska rīkojas ētiski attiecībā uz Daugavpils pilsētas domi un profesionālajām skolām, ja pēc 26.03.2021. sēdes turpina sūtīt skolām paziņojumus par reorganizāciju?

A.Broks atbild.

Debates: V.Kononovs, A.Elksniņš, J.Dukšinskis, I.Kokina, J.Lāčplēsis, L.Jankovska.

Plkst. 16.37 no videokonferences atslēdzas M.Lavrenovs.

A.Elksniņš izsaka priekšlikumu papildināt lēmuma projektu ar punktiem un mainīt numerāciju. Izteikt 1.punktu šādā redakcijā “1.Daugavpils pašvaldības un tā iedzīvotāju interesēs atbalstīt Daugavpils tehnikuma un Daugavpils Tirdzniecības profesionālās vidusskolas saglabāšanu”.

 Sēdes vadītājs I.Prelatovs lūdz deputātus balsot par priekšlikumu,

atklāti balsojot: PAR – 6 (R.Eigims, A.Elksniņš, A.Gržibovskis, V.Kononovs, N.Kožanova, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Priekšlikums nav atbalstīts.

Deputāti: A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka nepiedalās priekšlikuma pieņemšanā.

A.Elksniņš izsaka priekšlikumu: “Aicināt Ministru kabinetu neatbalstīt Daugavpils Tirdzniecības profesionālās vidusskolas likvidāciju.”.

Sēdes vadītājs I.Prelatovs lūdz deputātus balsot par priekšlikumu,

atklāti balsojot: PAR – 6 (R.Eigims, A.Elksniņš, A.Gržibovskis, V.Kononovs, N.Kožanova, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Priekšlikums nav atbalstīts.

Deputāti: A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka nepiedalās priekšlikuma pieņemšanā.

A.Elksniņš izsaka priekšlikumu: ”Aicināt Izglītības un zinātnes ministriju apturēt Daugavpils tehnikuma reorganizāciju.”.

Sēdes vadītājs I.Prelatovs lūdz deputātus balsot par priekšlikumu,

atklāti balsojot: PAR – 6 (R.Eigims, A.Elksniņš, A.Gržibovskis, V.Kononovs, N.Kožanova, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Priekšlikums nav atbalstīts.

Deputāti: A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka nepiedalās priekšlikuma pieņemšanā.

A.Elksniņš izsaka priekšlikumu: “Aicināt Izglītības un zinātnes ministriju saglabāt izglītības programmu “Autotransports” Daugavpils tehnikumā.”.

Sēdes vadītājs I.Prelatovs lūdz deputātus balsot par priekšlikumu,

atklāti balsojot: PAR – 5 (R.Eigims, A.Elksniņš, A.Gržibovskis, N.Kožanova, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Priekšlikums nav atbalstīts.

Deputāts V. Kononovs nepiedalās priekšlikuma pieņemšanā.

Deputāti: A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka nepiedalās priekšlikuma pieņemšanā.

Par balsošanas motīviem: A.Elksniņš, J.Dukšinskis, V.Kononovs.

Pamatojoties uz likuma “Par pašvaldībām” 15.panta pirmās daļas 4.punktu, ņemot vērā Daugavpils pilsētas domes Izglītības un kultūras jautājumu komitejas 2021.gada 15.aprīļa atzinumu, atklāti balsojot: PAR – 12 (A.Broks, J.Dukšinskis, R.Eigims, A.Elksniņš, L.Jankovska, R.Joksts, I.Kokina, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 1(A.Gržibovskis), **Daugavpils pilsētas dome nolemj:**

1. Lūgt Izglītības un zinātnes ministrijai (turpmāk - IZM) rūpīgi izvērtēt un sniegt izsmeļošu pamatojumu par iespējamo Daugavpils Tirdzniecības profesionālās vidusskolas (turpmāk - DTPV) reorganizāciju DTPV un Daugavpils pilsētas domei (turpmāk - Dome). Ņemt vērā to, ka DTPV reorganizācijas gadījumā IZM gan jāsaglabā šobrīd DTPV programmu īstenošana esošajiem audzēkņiem, gan jānodrošina DTPV pedagogu un darbinieku nodarbinātība.
2. Aicināt IZM nodrošināt šobrīd akreditēto uz maksimāli iespējamo akreditācijas termiņu izglītības programmu “Autotransports” un “Inženiertehnika, mehānika un mašīnbūves tehnoloģija” realizāciju Varšavas ielas 23, 21A mācību un darbnīcu ēkās šobrīd esošajiem 124 audzēkņiem. Organizēt abu izglītības programmu īstenošanas Daugavpils Tehnikumā (turpmāk - DT) un Daugavpils Būvniecības tehnikumā, kvalitatīvo izvērtēšanu kopā ar nozares pārstāvju ekspertiem programmu turpmākās īstenošanas un attīstības kontekstā.
3. Lūgt IZM organizēt tikšanos ar Satiksmes ministru un VAS “Latvijas Dzelzceļš” (turpmāk - LDZ) vadības pārstāvjiem par DT attīstības jautājumiem saistībā ar LDZ skarošām izglītības programmām.
4. Aicināt Saeimas Izglītības, kultūras un zinātnes komisiju skatīt jautājumu par Daugavpils profesionālo iestāžu – DTPV, DT un Daugavpils Būvniecības tehnikuma– attīstību.

**3.§**

**Par atbalstu Daugavpils tehnikuma un Daugavpils Tirdzniecības**

 **profesionālās vidusskolas saglabāšanai**

**A.Elksniņš, A.Broks, J.Dukšinskis, I.Kokina, J.Lāčplēsis, N.Kožanova, V.Kononovs, I.Prelatovs**

A.Broks jautā, kāpēc Jūs nerīkojāties pēc 19.03.2021.?

A.Elksniņš atbild.

A.Broks jautā, kāpēc Jūs nerīkojāties pēc 26.03.21.sēdes?

A.Elksniņš atbild.

A.Broks jautā, kāpēc nesekoja rīcība pēc 26.03.2021.?

A.Elksniņš atbild.

Par balsošanas motīviem: V.Kononovs, J.Lāčplēsis, I.Kokina, A.Broks, N.Kožanova.

Deputāti: A.Broks, J.Dukšinskis, R.Eigims, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka nepiedalās lēmuma pieņemšanā.

Pamatojoties uz Eiropas vietējo pašvaldības hartas 3.pantu, likuma “Par pašvaldībām” 6.panta pirmās daļas 6.punktu, 15.panta pirmās daļas 4.punktu, 21.panta pirmās daļas 27.punktu, 41.panta pirmās daļas 4.punktu, atklāti balsojot: PAR – 5 (A.Elksniņš, A.Gržibovskis, V.Kononovs, N.Kožanova, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Lēmums nav pieņemts.

Sēdi slēdz plkst. 17.37

Sēdes vadītājs:

Domes priekšsēdētājs *(personiskais paraksts)* I.Prelatovs

Protokoliste *(personiskais paraksts)* S.Rimicāne